# data[].attributes.attachment_link.readable_text
מאלגוריתמים ועד ביטים, מחיפוש מידע ועד עיבוד תמונה, מהצפנות ועד גרפים: בקורס תחשפו לכמה מהרעיונות היפים והחשובים בעולם מדעי המחשב ותתנסו בכתיבת קוד בשפת התכנות הפופולרית פייתון (Python).

מה שתלמדו:

מהי השיטה הבינארית ואיך מחשבים משתמשים בה?

מהו אלגוריתם?

כיצד מתארים אלגוריתמים לפתרון בעיות?

מהי שפת התכנות פייתון (Python) וכיצד כותבים בה פקודות בסיסיות?

איך מחפשים מידע ביעילות?

מהי הצפנת מידע ואיך עושים זאת?

איך מתגברים על שגיאות בהעברת מידע?

כיצד מתבצע ייצוג ועיבוד תמונה?

האם יש בעיות שמחשבים לעולם לא יצליחו לפתור?

תיאור:

שאלתם את עצמכם פעם איך מחשבים עובדים, ממה הם בנויים ואיך גורמים להם לעשות כל כך הרבה דברים?

למרות שהמחשבים חיוניים כמעט בכל היבט בחיינו ועל אף שאנחנו עושים בהם שימוש מסיבי ויומיומי, רובנו מוצאים את עצמנו נבוכים למול השאלות האלו. היום זה כבר ברור: כדי להבין טוב יותר את העולם, צריך להבין מחשבים. אנחנו נתקלים במושגים כמו ביטים ובייטים, 0 ו-1, אלגוריתמים ותכנות - אבל מה הם באמת אומרים?

בקורס זה תקבלו תשובות לשאלות אלו ועוד. תלמדו כיצד מחשבים, שבסופו של דבר עשויים מחתיכות מתכת וסיליקון, מסוגלים לבצע פעולות מורכבות כמו חישובים מתמטיים, חיפוש במאגר נתונים וניתוח תמונה. מעבר להבנת עקרונות תיאורטיים, תלמדו ותתנסו בעצמכם בכתיבת קוד בשפת התכנות הפופולרית פייתון (Python). יתרה מזו, הקורס אינו דורש כל ידע קודם.

הלמידה בקורס מבוססת על סרטוני וידאו עשירים באנימציות, בהדגמות, וגם בהומור. בנוסף לכך, יעמדו לרשותכם קטעי קריאה קצרים, סרטונים שידריכו אתכם בכתיבת קוד שלב אחר שלב, והזדמנויות רבות לתרגל כתיבת קוד בעצמכם. כל הסרטונים מלווים בכתוביות בעברית ובערבית.

עד סוף הקורס:

תבינו מושגים מרכזיים במדעי המחשב
תלמדו איך מתכננים אלגוריתמים לפתרון בעיות באמצעות מחשבים
תרכשו מיומנות התחלתית בתכנות בשפת פייתון (Python)
אנחנו מקווים שהקורס הזה יהפוך את הצעדים הראשונים שלכם בעולם מדעי המחשב למעשירים, מעניינים ומהנים. הצטרפו אלינו!

פרופ' בני שור

מרצה

פרופ' בני שור

מרצה | אוניברסיטת תל אביב

מרצה למדעי המחשב באוניברסיטת תל אביב. חוקר בתחומים של ביולוגיה חישובית, פרטיות, ואקראיות. פיתח ולימד מגוון קורסים במדעי המחשב ובהוראת מדעי המחשב בקהילה. כיום, ראש בית הספר למדעי המחשב באוניברסיטה.

קצת עלי

ד"ר אמיר רובינשטיין

מרצה

ד"ר אמיר רובינשטיין

מרצה | אוניברסיטת תל אביב

מרצה למדעי המחשב באוניברסיטת תל אביב. עוסק בתכנון, פיתוח והוראה של קורסים במדעי המחשב, ובמחקר של שיטות הוראה יעילות.

קצת עלי

עדויות לומדים:

"לפני הקורס חשבתי שמדעי המחשב הוא נושא משעמם ויבש ואין שום סיבה ללמוד אותו. אז תודה שגרמתם לי להתעניין ולחשוב על דברים שלפני חודשיים נראו לי מיותרים!"

"הקורס היה מצויין, הועבר בצורה ברורה ומעניינת וראו מאוד את ההשקעה על כל פרט! מקווה שיהיה המשך לקורסים מקוונים בנושאים אלו!"

"הקורס היה מעניין. התחלתי אותו במטרה ללמוד יסודות תכנות, ויצאתי עם הכרות בסיסית עם תחום מדעי המחשב. אני מגיע מתחום אחר והקורס היווה שער ממש לעולם תוכן חדש וחיוני. הסרטונים הקצרים היו פורמט פנטסטי ללמידה בשבילי, ונהנתי לצפות בהם, ואחר כך ליישם את מה שנלמד על השאלות. החלק האהוב עליי היה שאלות בהן היה צריך לבנות פונקציות חדשות בהתבסס על כאלו שראינו, מאתגר ומספק מאוד. בעבר ניסיתי לקחת מספר קורסים מקוונים ופרשתי באמצע - פעם ראשונה שהצלחתי לסיים!"

"מה הקורס נתן לי - הבנה בסיסית והיכרות עם התחום והחלטה ללמוד מדמ"ח תודה רבה על ההשקעה והרמה המקצועית הגבוהה שלכם, הצלחתם להנגיש את החומר בצורה מעניינת ופשוטה! נפגש באוניברסיטה"

קורסים נוספים שיכולים לעניין אותך

בואו לגלות עולמות חדשים של למידה במגוון רחב של קורסים מעולים:

# data[].attributes.attachment_link.title
צעדים ראשונים במדעי המחשב ותכנות בפייתון - קמפוס IL

# data[].attributes.attachment_link.description
מאלגוריתמים ועד ביטים, מחיפוש מידע ועד עיבוד תמונה, מהצפנות ועד גרפים: בקורס תחשפו לכמה מהרעיונות היפים והחשובים בעולם מדעי המחשב ותתנסו בכתיבת קוד בשפת התכנות הפופולרית פייתון (Python). מה שתלמדו: מהי השיטה הבינארית ואיך מחשבים משתמשים בה? מהו אלגוריתם? כיצד מתארים אלגוריתמים לפתרון בעיות? מהי שפת התכנות פייתון (Python) וכיצד כותבים בה פקודות בסיסיות?